jkorsvik/nowiki_second_scrape_merged huggingface dataset:
Mao Duns litteraturpris

Mao Duns litteraturpris (forenklet kinesisk: 茅盾文学奖, tradisjonell kinesisk: 茅盾文學獎, pinyin: Máo Dùn wénxuéjiǎng) er en av de høyeste litterære priser i den kinesiske litterære verden. Den ble stiftet i 1982 til minne om den nettopp avdøde forfatter Mao Dun, og deles ut av det kinesiske forfatterforbund for fremragende romaner. 
Innstiftelsen var ifølge Mao Duns siste vilje; han testamenterte 250 000 Yuan for formålet. Prisen deles ut til kinesiske forfattere, for romaner forlagt og utgitt i Folkerepublikken Kina, og med en minstelengde på 13 000 skrifttegn. Utvelgelseskomiteen stemmer over bidragene to ganger, og vinneren må motta stemme fra over 2/3 av stemmegiverne. Det velges mellom tre og fem vinnere hver gang. 
Til å begynne med var tildelingene hvert tredje år, senere er de skjedd rundt hvert fjerde år.  


== Prisvinnere ==


=== 【1982】 1. utdeling ===
Wèi Wēi 魏巍 for 《东方》 (Dōngfāng, Østen)
Zhōu Kèqin 周克芹 for 《许茂和他的女儿们》 (Xǔ Mào hé tā de nǚ'érmen, Xǔ Mào og hans døtre)
Mò Yīngfēng 莫应丰 《将军吟》 (Jiāngjun yín, Generalens sang)
Lǐ Guówén 李国文 for 《冬天里的春天》 (Dōngtiānlǐ de chūntiān, Vår om vinteren)
Gǔ Huá 古华 for 《芙蓉镇》 (Fúróng zhèn, Lotusbyen)


=== 【1985】 2. utdeling ===
Zhāng Jié 张洁 for 《沉重的翅膀》 Chénzhòng de chìbǎng, De tunge vingene)
Liú Xīnwǔ 刘心武 for 《钟鼓楼》 (Zhōnggǔlóu, Timetårnet)
Lǐ Zhǔn 李准 for 《黄河东流去》 (Huáng Hé dōng liú qù, Huang He renner mot øst)


=== 【1991】 3. utdeling ===
Lù Yáo 路遥 for 《平凡的世界》 (Píngfán de shìjiè, Vanlig verden)
Líng Lì 凌力 for 《少年天子》 (Shàonián tiānzǐ, Den ungdommelige hersker)
Sūn Lì 孙力 og Yú Xiǎohuì 余小惠 for 《都市风流》 (Dūshì fēngliú, Metropolis)
Liú Báiyǔ 刘白羽 für 《第二个太阳》 (Dì'èr gè tàiyáng, Den annen sol)
Huò Dá 霍达 for 《穆斯林的葬礼》 (Mùsīlín de zànglǐ, Muslimens begravelse)Ærespriser til Xiao Ke (Blodig himmel) og Xu Xingya (Knust gullbolle)


=== 【1997】 4. utdeling ===
Wáng Huǒ 王火 for 《战争和人》 (Zhànzhēng hé rén, Krig og mennesker)
Chén Zhōngshí 陈忠实 for 《白鹿原》(修订本) (Bái lù yuán (xiūdìngběn), Den hvite hjortens land (forbedret utgave))
Liú Sīfèn 刘斯奋 for 《白门柳》 (Bái mén liǔ, Sørgeengen ved den hvite port)
Liú Yùmín 刘玉民 for 《骚动之秋》(Sāodòng zhī qiū, Hvileløs høst)


=== 【2000】 5. utdeling ===
A Lái 阿来 for 《尘埃落定》(Chén'āi luòdìng, Støvet faller ned)
Wáng Ānyì 王安忆 for 《长恨歌》 (Chánghèn gē, Hatets sang)
Zhāng Píng 张平 for 《抉择》 (Juézé, Utvalget)
Wáng Xùfēng 王旭烽 for 《茶人三部曲》 Chárén sānbùqū, Temenneske-trilogien)


=== 【2005】 6. utdeling ===
Xiong Zhaozheng 熊召政 for 《张居正》 (Zhāng Jūzhèng)
Zhāng Jié 张洁 for 《无字》 (wú zì, Uten ord)
Xú Guìxiáng 徐贵祥 for 《历史的天空》 (Lìshǐ de tiānkōng, Historiens himmel)
Liǔ Jiànwěi 柳建伟 for 《英雄时代》 (Yīngxióng shídài, Heltenes era)
Zōng Pú 宗璞 for 《东藏记》 (Dōng Cáng jì, Dong Cangs historie)


=== 【2008】 7. utdeling ===
Jia Pingwa 贾平凹 for 《秦腔》 (Qin Qiang)
Chi Zijian 迟子建 for 《额尔古纳河右岸》 (Er'gunaelvens høyre bredd)
Mai Jia 麦家 for 《暗算》 (Planen)
Zhou Daxin 周大新 for 《湖光山色》 (Sjø- og fjellblikk)


=== 【2011】 8. utdeling ===
Zhang Wei, for På platået
Liu Xinglong, for Himmelvandreren
Bi Feiyu, for Massasje
Mo Yan, for Frosken
Liu Zhenyun, for Én setning verdt tusener


== Eksterne lenker ==
Mao Dun Literature Prize
Critérium du Dauphiné Libéré 2009

Critérium du Dauphiné Libéré 2009, den 61. utgaven av sykkelrittet Critérium du Dauphiné Libéré ble arrangert fra 7. til 14. juni 2009 i Frankrike. Alejandro Valverde vant for andre år på rad.
I tillegg til ProTour-lagene ble også BMC Racing Team invitert.


== Etapper ==


=== Søndag 7. juni - 1. etappe: Nancy, 12,1 km (tempo) ===


=== Mandag 8. juni - 2. etappe: Nancy - Dijon, 228 km ===


=== Tirsdag 9. juni - 3. etappe: Tournus - Saint-Étienne, 182 km ===


=== Onsdag 10. juni - 4. etappe: Bourg-lès-Valence - Valence, 42,4 km (tempo) ===


=== Torsdag 11. juni - 5. etappe: Valence - Mont Ventoux, 154 km ===


=== Fredag 12. juni - 6. etappe: Gap - Briançon, 106 km ===


=== Lørdag 13. juni - 7. etappe: Briançon - Saint-François-Longchamp, 157 km ===


=== Søndag 14. juni - 8. etappe: Faverges - Grenoble, 146 km ===


== Resultater ==


=== Sammenlagt ===


=== Poengkonkurransen ===


=== Klatrekonkurransen ===


== Eksterne lenker ==
Offisielt nettsted
CCC Team

CCC Team var et polsk profesjonelt sykkellag. Laget ble startet som BMC Racing Team i 2007, sponset av den sveitsiske sykkelprodusenten BMC.
Før 2019-sesongen ble BMC Racing Team slått sammen med CCC Sprandi Polkowice.I 2020 ble WorldTour-lisensen solgt til Circus-Wanty Gobert.


== 2020 ==


=== Ryttere ===


=== Seire ===


== Referanser ==


== Eksterne lenker ==
(en) Offisielt nettsted 
(en) CCC Team – kategori av bilder, video eller lyd på Commons
Lu Xun-litteraturkunstprisen

Lu Xun-litteraturkunstprisen (kinesisk: 鲁迅文学奖) er en litteraturpris som deles ut av Den kinesiske forfatterforening. Den er ment å skulle fremme korte og middels lange romaner,  noveller, dikt, prosa og arbeider innen litteraturkritikk. Prisen har blitt delt ut hvert tredje år siden 1995.
Prisen er oppkalt etter Lu Xun, som ble ansett som den største og mest innflytelserike kinesiske forfatteren og samfunnskritikeren i første del av 1900-tallet. Han var en forkjemper for litteratur skrevet på kinesisk talespråk, og med brodd mot Kinas konfucianske tradisjon, og hans kritikk hadde stor innflytelse innen ny kultur-bevegelsen og fjerde mai-bevegelsen.


== Eksterne lenker ==
http://www.chinawriter.com.cn/zx/2007/2007-12-03/781.html
https://web.archive.org/web/20110707050131/http://www.nanning.china.org.cn/english/NM-e/119135.htm
Mikkjal Sørensen

Mikkjal Sørensen (født 1956) er en færøysk politiker (Jv.) og banksjef fra Porkeri.
Han arbeidet først ved Sjóvinnubankin i Vágur, så fra 1985 til 2005 som banksjef ved Suðuroyar Sparikassi i Vágur.Sørensen møtte som varamann på Lagtinget så lenge Jóannes Eidesgaard (1991–1994) og Hans Pauli Strøm (2008–2009) satt i regjeringen. Sørensen var borgermester i Porkeris kommuna fra 2005 til 2020.Han er sønn av Sunneva (født Magnussen) og Eiler Sørensen i Porkeri. På farmorens side er han av Djurhuus-slekten. Han er gift med Jastrid á Dul fra Tórshavn.


== Referanser ==
Páll Vang

Páll Heðin Vang (1949–2023) var en færøysk politiker som representerte Fólkaflokkurin.
Han vokste opp i Froðba, der familien var bønder. Han gikk lærerseminaret i Holbæk i Danmark, vendte så tilbake til Færøyene og ble folkeskolelærer på hjemstedet. Han var også bonde og drev i flere år sin egen konsulentvirksomhet med bedriftsrådgivning og eiendomsmegling.Páll Vang var minister for landbruks-, helse-, samferdsels- og lovsaker i Pauli Ellefsens regjering fra 1981 til 1985.Vang var innvalgt i kommunestyret i Tvøroyrar kommuna fra 1985 til 2000 og borgermester fra 1993 til 2000, da han gav seg på grunn av et alvorlig sykdomstilfelle, som han siden slet med.Han ble utnevnt til ridder av Dannebrogordenen i 1984.


== Referanser ==
Lars Ahlin-stipendiet

Lars Ahlin-stipendiet er en svensk litteraturpris på 50 000 SEK som deles ut annet hvert år av Sundsvalls kulturnemd. Prisen ble innstiftet i 1991 og består også av en plakett utformet av Ulf Linde.


== Liste over prisvinnere ==


== Referanser ==
Ourense (provins)

Ourense (spansk: Orense) er en provins i det nordvestlige Spania som ligger i det sørøstlige delen av den autonome provinsen Galicia. Ourense grenser til provinsene Pontevedra i vest, Lugo i nord, León og Zamora i øst, og til Portugal i sør. Arealet er på 7 273 km². Ourense er den eneste provinsen i Galicia som ikke har kystlinje.
Ourense er omgitt av fjell på alle sider. Disse fjellene har historisk sett vært med på å isolere provinsen fra de mer befolkede områdene langs Galicias kyst. Inntil en motorvei som binder Ourense sammen med Vigo i vest og Benavente i øst ble bygget nå nylig, var jernbanen den eneste måten å ta seg ut og inn av provinsen på, som ikke var uforholdsmessig tidkrevende. 
Det viktigste elvesystemet er Miño-Sil, og rundt det finner man fruktbare daler der det dyrkes mais og vindruer. Elvene er ikke framkommelige, men de har blitt brukt til vannkraft. Elva Sil renner gjennom en dyp canyon, og har blitt et kjent turistmål.
Limia er en viktig elv som begynner nord for Xinzo da Limia, og renner sørover mot Portugal. Tâmegaelva, en viktig portugisisk elv, har sitt utspring nord for Verín. 
Det fjellrike terrenget med den følgende isolasjonen har gjort provinsens økonomi ustabil, og mye utvandring til andre deler av Spania og til den nye verden har forekommet. Det finnes noe vinproduksjon langs Miñodalen og nær Verín. Man finner også mye griseoppdrett og potetdyrking, spesielt rundt områdene ved Xinzo da Limia, i det inntørka innsjøområdet Antela, som inntil 1960-tallet var den største ferskvannsinnsjøen i Spania.
Av industrivirksomhet finner man kjemiske fabrikker, melkeproduksjoner, vanntapping nær Verín, og klesfabrikker nær hovedstaden Ourense. Et av de største firmaene som driver med foredling av fjærfekjøtt finnes òg i industriområdene rundt byen.
Selv om provinsen ikke er et av de større turistområdene, bidrar turisme til provinsens økonomi.
Hovedstaden Ourense er provinsens eneste by, og befolkningen ellers er hovedsakelig landlig. 
Av provinsens 336 099 (2008) innbyggere bor tre tideler i hovedstaden Ourense. Det finnes 92 kommuner i Ourense. Utenom Ourense er de viktigste Verín, Ribadavia, Allariz, A Rua, Carballiño, Viana do Bolo og Xinzo de Limia.


== Referanser ==


== Eksterne lenker ==
Offisielt nettsted 
(en) Province of Ourense – kategori av bilder, video eller lyd på Commons
Spalteåpning

Spalteåpninger (latin: stomata) er spalteformede åpninger i huden (epidermis) som finnes hos høyere planter. Hver åpning omkranses av to lukkeceller som regulerer åpningen ved hjelp av safttrykket i lukkecellene. Safttrykket reguleres av konsentrasjonen av glukose og kaliumioner i lukkecellene. Gjennom spalteåpningen tar plantene opp karbondioksid til bruk ved fotosyntesen, mens de skiller ut oksygen og vanndamp. Spalteåpningene er hos de fleste planter vanligvis åpne om dagen og lukket om natten. Antall spalteåpninger kan gå opp til 30 000 pr. cm² på undersiden av bladene. Planter med flyteblader, som for eksempel vannliljer, har åpningene på oversiden av bladene, ellers ville de ikke kunne ta opp CO2 til fotosyntesen, eller kvitte seg med overskudd av O2.
Svend Aage Ellefsen

Svend Aage Højgaard Ellefsen (født 13. september 1941 i Miðvágur) er en færøysk forretningsmann og tidligere politiker (Ff.).
Han har studentereksamen fra 1964, og virket som fiskebåtreder i Sandavágur i flere tiår. Etter å ha solgt virksomheten, kjøpte han Hotel Streym i Tórshavn, som gjenåpnet etter renovering i 2006.Ellefsen var medlem av kommunestyret i Sandavágur 1970–1974 og 1976–1980, innvalgt på Lagtinget fra Vágar 1980–1994 samt samferdsels-, energi- og miljøminister i Atli Dams sjette regjering 1991–1993.Han er bror av Færøyenes tidligere statsminister Pauli Ellefsen, svoger av historiker og lagtingsmann Jóannes Dalsgaard samt grandnevø (brors sønnesønn) av lagtingsmann Sámal Ellefsen.


== Referanser ==
Eagle Strike

Eagle Strike er den fjerde boken om tenårings-spionen Alex Rider. Det er oppfølgeren til Stormbreaker, Point Blanc og Skeleton Key. Den er skrevet av Anthony Horowitz, som også er kjent for å ha skrevet De fem utvalgte-, bøkene.


== Handling ==
Alex er på ferie i Frankrike med venninnen hans Sabina. Sabina sin far blir skadet av en bombe som treffer huset de har leiet. Alex tror det er Yassen Gregorovitch, som hadde drept onkelen til Alex. 
Senere i boka møter Alex Damian Cray. Damian Cray ferier den nye spillemaskinen han har laget, GAMESLAYER. Alex klarer å komme seg inn i gledeshallen der Damian Cray var. Alex får prøve det nye spille, Fjærslangen. Han klarer spille lett og publikum ler og koser seg, men Cray blir sur og dytter i Alex sin arme sånn at ingen ser det. 
De sentrale personene er Alex, Damian Cray og Yassen Gregorovitch. Damian Cray er en drapsmann, og en mann som er ute etter masse makt. Yassen er en drapsmann som jobber for rike folk, han dreper ikke små barn. Alex tror han er en topp agent, og han tror han kan klare alt på egen hånd.
Det som foregår på flyplassen, er at et fly begynner å brenne i luften over flyplassen. Folk blir sendt ut av flyplassen. Damian Cray hadde planlagt alt. Strømmen på flyplassen går og masse ting skjer. Damian Cray går inn i Presidentens fly og dreper alle vaktene som er det.  Damian Cray er på vei til å sprenge jorden.


== Eksterne lenker ==
Alex Rider's offisielle nettside
Anthony Horowitz' offisielle nettside
Gin (elv)

Gin er en 115,9 km lang elv i distriktet Galle i Sri Lanka. Vannkilden er Gongala-fjellene i Deniyaya i det sørlige Sri Lanka. Elven renner forbi landsbyene Baddegama, Nagoda, Thelikada og Hegoda. Den munner til slutt ut i Indiahavet. Sri Lankas lengste bro, Wakwellabroen, er bygget over denne elven. Gin er demmet ved landsbyen Thelikada.
Yu Dafu

Yu Dafu (forenklet kinesisk: 郁达夫; tradisjonell kinesisk: 郁達夫; pinyin: Yù Dáfū; Wade–Giles: Yu Ta-fu, født 7. desember 1896 i Fuyang i provinsen Zhejiang, antatt henrettet 17. september 1945 på Sumatra) var en kinesisk forfatter.


== Liv og virke ==


=== Bakgrunn ===
Yu Dafu kom fra en lærd familie og fikk en klassisk utdannelse og ble dessuten sendt til en moderne middelskole i Hangzhou. Allerede da beskjeftiget han seg også med vestlig litteratur.
I 1912 kom han til Tokyo, og fra 1916 studerte han økonomi ved Det keiserlige universitet i Tokyo, med avslutning i 1922. I studietiden lærte han seg både engelsk og tysk. 


=== Forfatter ===
Mens hans første dikt var på klassisk kinesisk, gikk han etter oppfordring fra venner innen den nye litterære bevegelse over til omgangsspråket. Sammen med intellektuelle som Guo Moruo, Zhang Ziping og Tian Han grunnla han i 1921 det litterære selskap Chuangzao she 創造社 (Skapelsesselskapet) som gikk inn for denne språkreformen. Ett av hans tidlige arbeider,  Chenlun 沉淪,ble ett av hans mest kjente – det ble publisert i Japan i 1921. Verket ble svært populært i Kina. Det var frittalende både om kinesiske politikeres inkompetanse og om seksualitet. 
I 1922 returnerte han til Kina og redigerte Chuangzaos tidsskrift og skrev noveller. I 1923, etter en periode sykdom med tuberkulose, vendte Yu Dafu sin oppmerksomhet mot de kinesiske folkemassers velferd.
I 1927 var han redaktør for tidsskriftet Hongshui. Han kom senere i konflikt med det kinesiske kommunistparti, og flyktet tilbake til Japan.
Etter utbruddet av den annen sino-japanske krig kom han hjem til Kina og arbeidet med antijapansk propaganda i  Hangzhou og annetsteds i Zhejiang. Fra 1938 til 1942 var han kulturredaktør for avisen Sin Chew Jit Poh i Singapore. 
Da japanerne i 1942 invaderte Singapore ble han nødt til å flykte til Sumatra, der han tok en falsk identitet og arbeidet blant andre kinesere og starte bryggerivirksomhet. Senere ble han tvunget til å hjelpe det japanske militærpoliti (kempeitai) som tolk, etter at det ble oppdaget at han behersket japansk. 
I 1945 ble hans identitet kjent, og da ble han arrestert av kempeitai. Det antas at han ble henrettet av japanerne kort etter at Japan overgav seg.


== Referanser ==


== Eksterne lenker ==
http://www.chineseliterature.com.cn/modernliterature/author/-.htm
Elektrokjemisk celle

En elektrokjemisk celle er en anretning som brukes for å generere elektrisk strøm fra en kjemisk reaksjon, eller for å drive en kjemisk reaksjon ved å tilføre elektrisk energi. Det finnes to hovedtyper av elektrokjemiske celler:

Når cellen brukes for å generere elektrisk strøm, kalles den gjerne en galvanisk celle. Slike brukes i batterier.
I det motsatte tilfellet, når elektrisk energi tilføres for å drive en kjemisk reaksjon, kalles den en elektrolysecelle.Begge prosessene er sentrale innen elektrokjemien og har i dag stor praktisk betydning. Tidligere var de viktige i utforskningen av materiens oppbygning og spesielt for forståelsen av elektrisitet. Den første omtrentlige bestemmelsen av størrelsen på elementærladningen kom fra målingene til Michael Faraday rundt 1830 og etableringen av hans elektrolyselover.


== Cellepotensial ==
En elektrokjemisk celle består av to halvceller som hver består av en elektrode og en elektrolytt. Denne kan være den samme eller forskjellig, men med samme elektriske potensial vedlikeholdt ved transport av ioner. Ved elektrodene foregår redoksreaksjoner som kan knyttes til elektriske spenninger. Disse kan leses ut fra kjente, standard reduksjonspotensial ved standard forhold. Den elektroden hvor oksidasjonen foregår, kalles for anoden. Tilsvarende kalles elektroden hvor reduksjonen foregår, for katoden. Cellepotensialet som eksisterer mellom elektrodene, er da

E°cell =  E°katode -  E°anodeog kan nå finnes fra de kjente halvcellepotensialene. Under andre forhold som når trykk, temperatur og konsentrasjon av de forskjellige kjemikalier ikke er standard, vil disse forandres noe og kan beregnes ut fra kjente lover.
De kjemiske reaksjonene i cellen gir en forandring av Gibbs fri energi som kan skrives som

ΔG°  = −nFE°cellhvor n er antall  mol elektroner som blir overført og F er Faradays konstant. Man har nå to forskjellige situasjoner, nemlig:

E°cell > 0,  og reaksjonen er spontan (galvanisk celle)E°cell < 0, og reaksjonen er ikke spontan (elektrolysecelle)For å ha en spontan reaksjon (ΔG° < 0), må derfor cellepotensialet E°cell være positivt. Cellen virker da som et batteri hvor anoden er negativ og katoden er positiv. I det motsatte tilfellet, som når batteriet opplades og man har en elektrolysecelle, er anoden positiv og katoden negativ.


== Kilder ==
M. Bishop,  An Introduction to Chemistry, Chiral Publishing Co. (2008), ISBN 0-9778-1058-5.
G.W. Castellan, Physical Chemistry, Addison-Wesley Publishing Company, New York (1971). ISBN 0-20-110386-9.
Birgitta Lillpers

Birgitta Lillpers (født 1958 i Orsa) er en svensk forfatter. 
Lillpers betrakter seg først og fremst som lyriker, selv om hennes bøker innimellom tar seg form av romaner. Hun har blitt belønnet med flere priser, blant annet Aftonbladets litteraturpris 1990 og Svenska Dagbladets litteraturpris 2004 for diktsamlingen Glömde väl inte ljusets element när du räknade.


== Bibliografi (utvalg) ==
Stämnoja, diktsamling, 1982.
Igenom: härute, diktsamling, 1984.
Gry, och bärga, diktsamling, 1986.
Blomvattnarna, roman, 1987.
I bett om vatten, diktsamling, 1988
Besök på en främmande kennel, diktsamling, 1990.
Iris, Isis och skräddaren, roman, 1991.
Krigarna i den här provinsen, diktsamling, 1992
Medan de ännu hade hästar, roman, 1993.
Propolis, diktsamling, 1995
Och jag grep årorna och rodde, roman, 1998
Silverskåp, diktsamling, 2000
Alla dessa liv och våder, roman, 2002
Glömde väl inte ljusets element när du räknade, diktsamling, 2004
Dikter från betet, diktsamling, 2006
Nu försvinner vi eller ingår, diktsamling, 2007
Om du fick tänka dig ett hem, roman, 2010


== Priser og utmerkelser ==
1990: Aftonbladets litteraturpris
1992: Sveriges Radios Lyrikpris
1996: Gerard Bonniers lyrikpris
1996: De Nios Vinterpris
2001: Doblougprisen
2004: Svenska Dagbladets litteraturpris for Glömde väl inte ljusets element när du räknade
2007: Karlfeldt-priset
2008: De Nios stora pris
2008: Ferlinprisen
2008: Lars Ahlin-stipendiet
2008: Nominert til Nordisk råds litteraturpris for Nu försvinner vi eller ingår
2011: Bellmanpriset
2016: Ekelöfprisen
2017: Nominert til Nordisk råds litteraturpris for Anteckningar om hö


== Referanser ==


== Eksterne lenker ==
Svenska Dagbladet kultur
Fréteval

Fréteval er en kommune i departementet Loir-et-Cher i regionen Centre-Val de Loire sentralt i Frankrike.


== Historie ==
Den 3. juli 1194 var Fréteval åstedet for en kamp mellom Rikard I av England (Løvehjerte) og den franske kongen Filip II August. Førstnevnte gikk av med seieren, og den franske kongen måtte flykte over hals og hode, og etterlot seg sitt personlige arkiv som ble erobret av kong Rikard. Filip II Augusts historiker, Guillaume le Breton (Vilhelm bretoneren) skrev at kongen mistet «skattebøker». Etter dette tapet besluttet Filip II August å samle alle arkivene på et sted i Paris. Det markerer tradisjonelt etableringen på det nasjonale franske arkiv, Archives nationales.


== Fréteval-skogen ==
Skogen i Fréteval er på 770 km² med tykt skogland og ligger rundt 160 km sør for Paris. Under den andre verdenskrig ble det benyttet til å skjule allierte flygere som var på flukt i en leir som hadde kodenavnet «Sherwood». Ruten fra Paris involverte at flyktningene måtte ta toget til byen Châteaudun og deretter ta seg langs en 16 km lang landeveg. Den franske motstandsbevegelsen sto sterkt i dette området og den offiseren som hadde kommandoen var en veteran fra Le Réseau Comète, Jean de Blommaert, som hoppet i fallskjerm inn i Frankrike og tok seg deretter til Paris for å starte denne leiren. En britisk offiser, Airey Neave, fra M19 (Den britiske militære etterretningsorganisasjonen, seksjon 9) hadde den overordentlige kontrollen over operasjonen og de første flyktningene ble fraktet fra Paris den 20. mai 1944. Den 13. august 1944 ble leiren i Fréteval frigjort av amerikanske styrker ved den tredje arme og 132 allierte flygere ble ført i sikkerhet.


== Befolkningsutvikling ==
Antall innbyggere i kommunen Fréteval


== Annet ==
Festningen Fréteval, en føydal borg fra slutten av 1000-tallet, regnes for en av de eldste med sirkulært fangehull i Frankrike.
Den arkeologiske forening i Vendômois ble grunnlagt i 1862.


== Referanser ==


== Eksterne lenker ==
(en) Fréteval – kategori av bilder, video eller lyd på Commons 
Freteval Forest Evaders, om de allierte flyktningene under den andre verdenskrig
A Sherwood Register
Fôret de Fréteval, bilder
Krim-observatoriet

Krim-observatoriet (engelsk: Crimean Astrophysical Observatory) er et observatorium på Krim-halvøya i Ukraina. Det har IAU-koden 095. 
Dagens observatoriebygninger ligger nær Nautsjnij. Fram til midten av 1950-årene lå de lengre sør, i nærheten av Simeiz. Det eldre observatoriet blir også brukt, og Krim-Simeiz-observatoriet har IAU-kode 094. 
Observatoriet har utgitt et tidsskrift siden 1947 som fra 1977 kom på engelsk som Bulletin of the Crimean Astrophysical Observatory.


== Se også ==
Simeiz-observatoriet


== Eksterne lenker ==
Offisielt nettsted 
(en) Crimean Astrophysical Observatory – kategori av bilder, video eller lyd på Commons
Marc-André Fleury

Marc-André Fleury (født 28. november 1984 i Sorel-Tracy i Quebec) er en canadisk ishockeymålvakt i Minnesota Wild.
Han har tidligere spilt for Chicago Blackhawks, Vegas Golden Knights og Pittsburgh Penguins.
Fleury ble draftet som nr 1 i draften i 2003.


== Referanser ==


== Eksterne lenker ==
(en) Marc-André Fleury – Olympics.com 
(en) Marc-André Fleury – Olympic.org 
(en) Marc-André Fleury – Olympedia 
(en) Marc-André Fleury – Canadian Olympic Committee 
(en) Marc-André Fleury – National Hockey League (NHL) 
(en) Marc-André Fleury – Hockeydb.com 
(en) Marc-André Fleury – Hockey-Reference.com 
(en) Marc-André Fleury – Legends of Hockey 
(en) Marc-André Fleury – Eliteprospects.com